Massimiliano Fuksas

Massimiliano Fuksas (lindur në 9 janar 1944) është një arkitekt Italian.

 Biografia 

Me origjinë lituaneze, Massimiliano Fuksas ka lindur në Romë në vitin 1944, ku ai u diplomua në arkitekturë në Universitetin "La Sapienza" në vitin 1969. Në vitin 1967 hapi studion e tij në Romë.

Nëpërmjet arkitekturës së tij, të zhvilluar gjatë viteve, ka ndikuar arkitektë shumë të rinj në Itali dhe në Evropë.

Massimiliano Fuksas është fokusuar kryesisht në realizimin e veprave publike, duke përfshirë ndërtesat universitare dhe komplekset e mëdha urbane. Mënyra e tij e projektimit është zhvilluar përmes një procesi intensiv që zhvillohet nga një seri modelesh tre-dimensionale transferuar pastaj në dy-dimensionale dhe në fund të realizuara.

Ka provuar aftësinë e tij në "skalitjen" dhe krijimin e objekteve në shkalle të ndryshme, të tilla si "Muzeu i Graffiti-t" në Francë dhe "Kullat Binjake" në Vjenë, që vizatojnë një profil të ri urban për qytetin.

Projektet e tij karakterizohen nga një hulumtim i vazhdueshëm në materiale të reja dhe teknika të reja të prodhimit. Me rëndësi të veçantë është gjithmonë orientimi dhe lidhja me kontekstin.

 Veprat Kryesore 
 Shkollë në Anagni
 Universiteti në Brest dhe Limoges, Francë
 Kompleksi Universitar "Flora Tristan" në Hérouville-Saint-Clair, Francë
 "Maison des Arts" në Bordeaux, Francë
 Kompleksi komercial "Europarc" në Salzburg, Austri
 Vienna Twin Tower në Vjenë, Austri
 Modernizimi i fasadës së PalaLottomatica-s në Romë, (1999–2003)
 Qendra kërkimore "Ferrari", Maranello, Itali
 FieraMilano, Rho-Pero, Milano, (2005)
 Centro Congressi Italia në distriktin EUR në Romë
 Masterplani për FrankfurtHochVier në Frankfurt, Gjermani (2008)
 Pavijoni "Le Bolle"  për Nardini, Bassano del Grappa, Itali (2004)
 New Exhibition Hall, distrikti Porta Palazzo, Torino, Itali
 Zénith Music Hall, (2003–2007), Strasburg, Francë
 Kisha e Apostullit të St. Paul (Chiesa di San Paolo Apostolo), Foligno, Itali 
 Qendra Peres për Paqe, Ajami, Jaffa, Izrael
 Arkivat Kombëtare Franceze, Pierrefitte, afër Parisit (2005-2012)
 Qendra Tregtare BLOB, Ajntovën, Hollandë

 Çmimet Madhore 
 1998 Vitruvio a la Trayectoria, në Buenos Aires
 1999 Grand Prix d'Architecture Française
 2000 Accademico Nazionale di San Luca, Itali
 2000 Commandeur de l'Ordre des Arts et des Lettres de la République Française
 2002 Honorary Fellowship of the American Institute of Architects
 2006 Honorary Fellowship of the Royal Institute of British Architects, Londër
 2011 Ignazio Silone International Prize for Culture, Romë